Diari Oficial de la Generalitat Valenciana


Sumari del DOGV 9211, del 09-11-2021 (2021/11500)

Informació pública de l'aprovació de l'informe ambiental i territorial estratègic del Pla de reforma interior «Ramón Porta Carrasco». Expedient H-29842-5860-807924-16.
-----------------------------------------------------------------------------------------------------------------------------------------------------------------------

### Dades del document

Número de DOGV
:   9211

Data del DOGV
:   09-11-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/11644


Data del document
:   03-11-2021

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de l'aprovació de l'informe ambiental i territorial estratègic del Pla de reforma interior «Ramón Porta Carrasco». Expedient J-87928-2574-432231-45. [2021/11872]  
La Junta de Govern Local de l'Ajuntament de València, en la sessió celebrada el 29 d'octubre de 2021, ha adoptat l'acord que, en la part dispositiva diu el següent:  
  
«Primer. Concloure que la proposta de Pla de reforma interior «Ramón Porta Carrasco» no té efectes significatius sobre el medi ambient d'acord amb els criteris establits en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
Segon. Resoldre favorablement l'avaluació ambiental i territorial estratègica pel procediment simplificat de la proposta de Pla de reforma interior «Ramón Porta Carrasco», designant com a alternativa més idònia mediambientalment en aquesta actuació l'alternativa 2.b descrita en el fonament de dret tercer de l'informe ambiental, tenint en compte les condicions establides en el fonament de dret cinqué del dit informe.  
  
Tercer. Donar compte del contingut de la resolució d'informe ambiental i territorial estratègic pel procediment simplificat a totes les persones i entitats interessades que apareguen en la tramitació ambiental de l'actuació, incloent-hi l'informe en la documentació de l'instrument de planejament urbanístic, i identificar com a públic interessat el ressenyat en el fonament de dret quart de l'informe ambiental.  
  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa-administrativa davant de l'acte que aprove l'instrument de planejament corresponent, la qual cosa no és inconvenient perquè els interessats puguen utilitzar els mitjans de defensa que al seu dret convinga.  
Sisé. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicada en el DOGV no s'haurà procedit a l'aprovació del pla en el termini màxim de quatre anys des de la seua publicació. En eixos casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 3 de novembre de 2021.- El secretari: Manuel Latorre Hernández.